b'\n_START_ARTICLE_\nGrup de Treball per una Pol\xc3\xadtica Econ\xc3\xb2mica Alternativa\n_START_SECTION_\nDesenvolupament del Grup Memorandum\n_START_PARAGRAPH_\nEl novembre de 1975, el gup va elaborar el seu primer Memorandum per una pol\xc3\xadtica econ\xc3\xb2mica efica\xc3\xa7 i social, poc despr\xc3\xa9s de l\'aprovaci\xc3\xb3 de la primera reforma de la llei pressupost\xc3\xa0ria per part del Consell de Ministres d\'Alemanya, en la qual el Grup Memo hi va veure un primer pas per a l\'inici d\'una desmantellada de l\'estat del benestar a Alemanya._NEWLINE_Des de 1977, el Grup Memo anualment elabora un nou Memorandum per a una pol\xc3\xadtica econ\xc3\xb2mica alternativa, publicat la setmana pr\xc3\xa8via al primer de maig. Adicionalment, es posiciona sobre m\xc3\xbaltiples q\xc3\xbcestions relatives la situaci\xc3\xb3 econ\xc3\xb2mica, financera i socio-pol\xc3\xadtica. Amb el temps el Memorandum ha esdevingut, de fet, un contre-informe a l\'anual informe del Consell Alemany d\'Experts Econ\xc3\xb2mics (en alemany: Sachverst\xc3\xa4ndigenrat zur Begutachtung der gesamtwirtschaftlichen Entwicklung, conegut tamb\xc3\xa9 com "els cinc savis" en refer\xc3\xa8ncia al nombre dels seus membres)._NEWLINE_El Grup Memorandum es finan\xc3\xa7a mitjan\xc3\xa7ant donacions i a trav\xc3\xa9s dels ingressos derivats de les seves publicacions. Els seus membres no s\xc3\xb3n formals i oficialment no t\xc3\xa9 cap directiva. Tothom amb ganes de col\xc2\xb7laborar pot assistir a les reunions i participar en els grups de treball.\n_START_SECTION_\nEuroMemorandum\n_START_PARAGRAPH_\nEl 1995, el Grup Memo va estendre el seu treball concentrat fins aleshores a Alemanya a nivell europeu. La xarxa d\'economistes de proced\xc3\xa8ncia europea diversa sorgida d\'aquesta iniciativa es va denominar Grup EuroMemorandum._NEWLINE_Tal com el Grup Memorandum, el Grup EuroMemorandum tamb\xc3\xa9 es responsabilitza de publicar un informe econ\xc3\xb2mic anual. Aquest informe cont\xc3\xa9 an\xc3\xa0lisis i propostes econ\xc3\xb2miques per a la pol\xc3\xadtica econ\xc3\xb2mica de la Uni\xc3\xb3 Europea i els seus Estats membres. Els seus objectius s\xc3\xb3n promoure la plena ocupaci\xc3\xb3, la qualitat del treball, el foment de la just\xc3\xadcia social i l\'equitat, l\'erradicaci\xc3\xb3 la probresa i l\xe2\x80\x99exclusi\xc3\xb3 social, aix\xc3\xad com la defensa de la sustenibilitat ecol\xc3\xb2gica i la promoci\xc3\xb3 la solidaritat internacional._NEWLINE_Alguns membres destacats del grup Euromemorandum s\xc3\xb3n Miren Etxezarreta, (Universitat Aut\xc3\xb2noma de Barcelona), J\xc3\xb6rg Huffschmid (Universitat de Bremen, Alemanya) o Jacques Mazier (Universitat de Paris Nord, Fran\xc3\xa7a).'